nahid-hub/BLUGE-bengali-wikipedia-section-title-prediction huggingface dataset:
"ব্ল্যাক প্যান্থার" অন্যান্যদের মাঝে শ্রেষ্ঠ চলচ্চিত্রের মতো বিভাগে অন্তর্ভুক্ত সাতটি ৯১ম একাডেমি পুরস্কার (তিনবার বিজয়ী), একটি আমেরিকান সঙ্গীত পুরস্কার (বিজয়ী), নয়টি বিইটি পুরস্কার (দুইবার বিজয়ী), একটি বিলবোর্ড সঙ্গীত পুরস্কার, একটি ব্রিটিশ একাডেমি চলচ্চিত্র পুরস্কার (বিজয়ী), বারোটি ক্রিটিকস চয়েস চলচ্চিত্র পুরস্কার (তিনবার বিজয়ী), তিনটি গোল্ডেন গ্লোব পুরস্কার, আটটি গ্র্যামি অ্যাওয়ার্ড (দুইবার বিজয়ী), সাতটি এমটিভি মুভি ও টিভি পুরস্কার (চারবার বিজয়ী), একটি এমটিভি ভিডিও সঙ্গীত পুরস্কার (বিজয়ী), ষোলটি এনএএসিপি চিত্র পুরস্কার (দশবার বিজয়ী), পাঁচটি পিপল’স চয়েজ পুরস্কার (দুইবার বিজয়ী), চৌদ্দটি স্যাটার্ন পুরস্কার (পাঁচবার বিজয়ী), দুইটি স্ক্রিন অ্যাক্টরস গিল্ড পুরস্কার (উভয়বারই বিজয়ী) এবং এগারোটি টীন চয়েস পুরস্কারের (তিনবার বিজয়ী) জন্য মনোনীত হয়। প্রথম সুপারহিরো চলচ্চিত্র হিসেবে এটির মনোয়নগুলোর মধ্য থেকে শ্রেষ্ঠ চলচ্চিত্র বিভাগে একাডেমি পুরস্কার এবং বর্ষসেরা চলচ্চিত্র বিভাগে গোল্ডেন গ্লোব পুরস্কার - নাট্য বিভাগগুলোতে চলচ্চিত্রটি ছিল সর্বপ্রথম। একই সময়ে, এটির একাডেমি পুরস্কারে বিজয় ছিল মার্ভেল স্টুডিওস এবং একটি এমসিইউ চলচ্চিত্রের জন্য প্রথম। "ব্ল্যাক প্যান্থার" ছিল ন্যাশনাল বোর্ড অব রিভিউ এবং আমেরিকান ফিল্ম ইনস্টিটিউট কর্তৃক ২০১৮-এর সেরা দশটি চলচ্চিত্রসমূহের মধ্যে একটি হিসেবে নামকরণ করা হয়। চলচ্চিত্র ছিল ২০১৮-এর শীর্ষ বিনোদনমূলক গুগল অনুসন্ধানের পাশাপাশি সর্বোপরি ষষ্ঠ।
সঠিক অনুচ্ছেদ শিরোনাম কোনটি?
titleA. পূর্ব-প্রযোজনা
titleB. পরিকল্পনা
titleC. সম্মাননা
titleD. মঞ্চগুলো
উত্তর: titleC
ছাত্রাবস্থা থেকে বামপন্থী রাজনীতির সাথে যুক্ত দীপেন্দ্রনাথ ভারতের কমিউনিস্ট পার্টির সদস্য হন ১৯৫৪ সালে। ১৯৫৮ সাল থেকে সর্বক্ষনের পার্টি কর্মী হিসেবে কাজ কর‍তে থাকেন। কলকাতা বিশ্ববিদ্যালয়ে পড়াকালীন ছাত্র ফেডারেশন এর নেতা হন এবং ছাত্র সংসদের পত্রিকা 'একতা'র সম্পাদনা করতেন। ১৯৫৩ সাল থেকে বিখ্যাত সাহিত্য পত্রিকা 'পরিচয়' এ সম্পাদনা ও লেখালিখি করেছেন। পরিচয়ে তার ছদ্মনাম ছিল কজ্জল সেন, দ্বীপান্বিতা বন্দ্যোপাধ্যায় ইত্যাদি। ১৯৫৭ সালে 'ছাত্র অভিযান' পত্রিকাও সম্পাদনা করেন তিনি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. মৃত্যু
titleC. সাংবাদিকতা
titleD. কমিউনিস্ট পার্টিতে
উত্তর: titleD
পাঁচসনা বন্দোবস্ত(১৭৭২-১৭৭৭) নামে পরিচিত এক ধরনের ইজারা বন্দোবস্ত থেকেও প্রত্যাশিত ফল পাওয়া যায় নি। খাজনাদাতা জোতদারদের অধিকাংশই ছিলেন বণিক শ্রেণীর। ভূমি ব্যবস্থাপনা সম্পর্কে তাদের কোন পূর্ব অভিজ্ঞতা ছিল না। সরকারকে কর পরিশোধ করা এবং নিজেদের জন্য মুনাফা করার বেপরোয়া প্রয়াসে তারা সাধারণভাবে রায়তদের কাছ থেকে উচ্চ হারে জমির খাজনা আদায় করতেন। তাদের অনেকেরই ভূমির সঙ্গে প্রকৃতপক্ষে কোন সম্পর্ক ছিল না। উচ্চ হারে খাজনার চাপ এবং নিপীড়নের ফলে রায়তরা ভিটেমাটি ছেড়ে পালিয়ে যেত এবং নানা গোলযোগ সৃষ্টি করত। ফলে রাজস্ব আদায় হ্রাস পেতে থাকে এবং অনিশ্চিত হয়ে পড়ে। দেশের সার্বিক অর্থনৈতিক অবস্থার দ্রুত অবনতি ঘটতে থাকে।

কৃষি বন্দোবস্তের এমন ধ্বংসাত্মক পরিণতির পরিপ্রেক্ষিতে কোর্ট অব ডিরেক্টরস রাজস্ব আদায়ের জন্য পাঁচসনা বন্দোবস্তের মেয়াদ শেষে পুরানো জমিদারি প্রথা পুনঃপ্রবর্তনের জন্য কলকাতা প্রশাসনকে পরামর্শ দেয়। ১৭৭৭ সালে পাঁচসনা বন্দোবস্তের মেয়াদ শেষ হলে কোর্ট অব ডিরেক্টরস-এর পরামর্শ অনুযায়ী জমিদারদের সঙ্গে এক থেকে তিন বছর মেয়াদে রাজস্ব আদায় বিষয়ক বন্দোবস্ত করা হয়। ১৭৭৮-৭৯ খ্রিস্টাব্দে আবার জমিদারদের সঙ্গে স্বল্পমেয়াদি রাজস্ব বন্দোবস্ত হয়। কিন্তু ১৭৬৫ সালে কোম্পানির দেওয়ানি লাভের সময় থেকে শ্রেণী হিসেবে জমিদার ও তালুকদারদের মধ্যে যে অবক্ষয় শুরু হয় তা ঐ শতকের সত্তরের দশকে আরও প্রকট হয়ে ওঠে। ফলে ভূমির মালিকরা একটি দারিদ্রপীড়িত ও অজ্ঞ শ্রেণীতে পরিণত হন। নতুন পরিবেশ-পরিস্থিতি মোকাবেলায় এবং তার সঙ্গে খাপ খাওয়াতে তারা ব্যর্থ হন। জমিদাররা কৃষি বন্দোবস্ত আমলের অনর্জিত ভাতায় জীবনযাপনে অভ্যস্ত হয়ে পড়েছিলেন এবং জমিদারি প্রথায় প্রত্যাবর্তনের পর যখন তারা নিজেদের নামে জমির বন্দোবস্ত লাভ করেন তখন তাদের একই ইজারা ব্যবস্থার শরণাপন্ন হতে দেখা যায়। সকল বড় বড় জমিদার তাদের জমিদারি এস্টেটকে ছোট ছোট খণ্ডে বিভক্ত করে ইজারাদারদের কাছে ইজারা দিতেন। সে কারণে ১৭৭৮ সালের পরিবর্তনের ফলে প্রকৃতপক্ষে অবস্থার কোন উন্নতি ঘটে নি, অর্থনীতির অধোগতি রোধ করা সম্ভব হয় নি, কর সংগ্রহে নিশ্চয়তা ফিরে আসে নি।

সঠিক অনুচ্ছেদ শিরোনাম কোনটি?
titleA. জমিদারি প্রথায় প্রত্যাবর্তন
titleB. পিট্‌স ইন্ডিয়া অ্যাক্ট, ১৭৮৪
titleC. জমিদার ও রায়ত
titleD. সূর্যাস্ত আইন
উত্তর: titleA
প্রারম্ভিক আধুনিক সময়কালে, "নাস্তিক" শব্দটি একটি অপমানজনক শব্দ হিসাবে ব্যবহৃত হত এবং বিস্তৃত আকারে বিভিন্ন লোকদের বোঝানোর জন্য প্রয়োগ করা হত, যাদের মধ্যে রয়েছে ধর্মতত্ত্বের বিশ্বাসের বিরোধিতা কারীরা এবং সেইসাথে যারা আত্মহত্যা করেছে, অনৈতিক বা স্ব-অসংযত ব্যক্তি এমনকি যাদুবিদ্যার প্রতি অবিশ্বাস কারীরা। 
সঠিক অনুচ্ছেদ শিরোনাম কোনটি?
titleA. মুসলিম সংখ্যাগরিষ্ঠ দেশসমূহ
titleB. আলজেরিয়া
titleC. আধুনিক যুগ
titleD. প্রারম্ভিক আধুনিক যুগ এবং সংস্কার
উত্তর: titleD
পৃথিবীর বিভিন্ন অর্থনৈতিক কর্মকাণ্ডের মধ্যে কৃষি অন্যতম। সময়ের বিবর্তনে প্রয়োজনের তাগিদে যুগ যুগ ধরে বিভিন্ন দেশে এর পরিবর্তন ও পরিবর্ধন হচ্ছে। ফলে একই সাথে তাল মিলিয়ে এর আপেক্ষিক গুরুত্বেরও পরিবর্তন সাধিত হচ্ছে। অতীতে কৃষির গুরুত্ব ছিল সর্বজনীন। তবে বর্তমান প্রেক্ষাপটে একথাটি সম্পূর্ণরূপে সত্য না হলেও, পৃথিবীতে এমন অনেক দেশ রয়েছে, যেখানে কৃষি অর্থনীতির মেরুদণ্ড হিসেবে কাজ করে থাকে। যেমন- বাংলাদেশ এর প্রকৃষ্ট উদাহরণ। বর্তমান বিশ্বের শিল্পোন্নত দেশগুলো, যেমন  যুক্তরাজ্য, যুক্তরাষ্ট্র, জাপান, রাশিয়া, জার্মানি, ফ্রান্স, ইতালি, কানাডা প্রভৃতি নিঃসন্দেহে এক সময় কৃষিনির্ভর দেশ হিসেবে বহুল পরিচিত ছিল। কৃষি কর্মকাণ্ডের উন্নতির ফলশ্রুতিতে তারা আজ শিল্পোন্নত দেশ হিসেবে বিশ্বের দরবারে আত্মপ্রকাশ করতে সক্ষম হয়েছে।

বর্তমান প্রেক্ষাপটে কৃষির ঐতিহাসিক ধারা পর্যালোচনা ও ব্যাখ্যা-বিশ্লেষণ করলে দেখা যায়, সময়ের বিবর্তনের সাথে সাথে বহুদেশেই কৃষির গুরুত্ব খানিকটা গৌণ হয়ে পড়েছে এবং অনেক দেশে তা গৌণ হতে যাচ্ছে। তবে সে যাইহোক না কেন, বাংলাদেশের মতো দেশে কৃষির গুরুত্ব ছিল, আছে এবং থাকবে একথা মোটামুটি নিশ্চিতভাবেই বলা যায়। কারণ এদেশের প্রায় ৭৫ শতাংশ লোক গ্রামের বাসিন্দা যারা প্রত্যক্ষ ও পরোক্ষভাবে কৃষির ওপর নির্ভরশীল। যাইহোক, বাংলাদেশের মতো তৃতীয় বিশ্বের উন্নয়নশীল ও অপরাপর অনুন্নত দেশসমূহের প্রেক্ষাপটে কৃষির গুরুত্ব নিম্নরূপ :

১. কৃষি একটি দেশের খাদ্যের যোগান দিয়ে খাদ্যসমস্যা সমাধানে গুরুত্বপূর্ণ ভূমিকা পালন করে থাকে।

২. এটি দেশের জাতীয় আয় বৃদ্ধিতে সহায়তা করে।

৩. কৃষিজ পণ্য বৈদেশিক বাণিজ্য সমুন্নত রেখে বৈদেশিক মুদ্রার্জনে সহায়তা করে।

৪. কৃষি মানুষের কর্মসংস্থানের সুযোগ সৃষ্টি করে বেকার সমস্যা সমাধানে ব্যাপক ভূমিকা পালন করে।

৫. এটি মানুষ ও অন্যান্য প্রাণির বাসস্থানের উপকরণ যোগান দিয়ে গুরুত্বপূর্ণ ভূমিকা পালন করে।

৬. কৃষিজাত পণ্য শিল্পের কাঁচামালের যোগান দিয়ে শিল্পকে সচল রাখতে বিশেষভাবে সাহায্য করে।

৭. এটি কৃষকশ্রেণির লোকদের জীবনযাত্রার মানোন্নয়নে ব্যাপকভাবে সহায়তা করে।

৮. এটি শিল্পখাতে শিল্পজাত পণ্যসামগ্রীর বৃহৎ বাজার সৃষ্টিতে বিশেষভাবে সহায়তা করে।

৯. কৃষির উপজাত জ্বালানি সরবরাহ করে মানুষকে প্রাকৃতিক গ্যাস ও জ্বালানি তেলের ওপর নির্ভরতা কমিয়ে দেয়।

১০. সর্বোপরি, এটি সম্পদ ও মূলধন গঠনের একটি অন্যতম প্রধান উৎস হিসেবে কাজ করতে পারে।

১১. কৃষি থেকে উৎপাদিত মানুষের পরিধেয় বস্ত্রের উপকরণ সরবরাহ করে বস্ত্র তৈরিতে গুরুত্বপূর্ণ ভূমিকা পালন করে।

১২. এটি রাজস্ব আয়ের অন্যতম প্রধান উৎস হিসেবে কাজ করে।

সঠিক অনুচ্ছেদ শিরোনাম কোনটি?
titleA. কৃষির প্রধান বৈশিষ্ট্যসমূহ
titleB. কৃষির গুরুত্ব Significance of Agriculture
titleC. কৃষি ভূগোলের সংজ্ঞা (Definition of Agricultural Geography)
titleD. কৃষির সংজ্ঞা
উত্তর: titleB
সপ্তম শ্রেণীতে পড়ার সময়ই হেনা দাস ব্রিটিশ বিরোধী আন্দোলনে, সশস্ত্র বিপ্লোবী আন্দোলনে প্রভাবিত হন। ১৯৩৮ এ তিনি ছাত্র ফেডারেশন নামে ছাত্রসংগঠনের যোগ দেন। ১৯৪৮ - ১৯৪৯ এ তিনি "নানাকার আন্দোলনে" নানাকার মেয়েদের সংগঠিত করতে বিশেষ ভূমিকা পালন করেন। ১৯৫৮ সালে তিনি ঢাকায় শিক্ষকতা শুরু করেন এবং শিক্ষক সমিতির সাথে সম্পৃক্ত হয়ে বহু আন্দোলনে নেতৃত্ব দেন। ১৯৭১ এর স্বাধীনতা যুদ্ধের সময় ভারতে চলে যান এবং উদ্বাস্তু শিক্ষকদের সাথে রিলিফের কাজে সক্রিয়ভাবে অংশ নেন। ১৯৭৮ সাল থেকে পরবর্তী ১৪ বছরে শিক্ষক সমিতির সাধারণ সম্পাদক সহ আরও বিভিন্ন পদে নির্বাচিত হয়ে সফলতার সঙ্গে দায়িত্ব পালন করেন। তিনি ডঃ কুদরত-ই-খুদার নেতৃত্বে গঠিত বাংলাদেশের প্রথম শিক্ষা কমিশনের অন্যতম সদস্য ছিলেন। হেনাদাস ১৯৮৯ সালে চাকুরি থেকে অবসর নেন। হেনা দাস বিভিন্ন সময়ে বাংলাদেশ কমিউনিস্ট পার্টির (সিপিবি) গুরুত্বপূর্ণ দায়িত্ব পালন করেছেন। তিনি সিপিবির কেন্দ্রীয় কমিটির সদস্য ছিলেন। তিনি ২০০০ সালের ২২ জানুয়ারি "মহিলা পরিষদের" সভানেত্রী নির্বাচিত হন।

সঠিক অনুচ্ছেদ শিরোনাম কোনটি?
titleA. রাজনীতিতে হেনা দাস
titleB. জীবনী
titleC. সম্মাননা ও স্বীকৃতি
titleD. বিয়ে ও ছেলেমেয়ে
উত্তর: titleA
কলমাকান্দার নামকরণে জনশ্রুতির গুরুত্বপূর্ণ ভূমিকা রয়েছে। এরকমই এক জনশ্রুতি থেকে জানা যায়, পাহাড়ি ঢলে নেমে আসা পানির সঙ্গে পলিমাটি এসে এ অঞ্চল ভরাট ভূমিতে রুপান্তরিত হয়। এ ভরাট ভূমির স্থানীয় নাম কান্দা। কান্দায় জন্মানো কলমি গাছ (জলজ উদ্ভিদ) মাটি আটকে ধরে এ ভরাট ভূমিতে আরো মাটি সঞ্চয় করতে সহায়তা করে। সে কারণেই প্রথমে স্থানটি কলমিকান্দা নামে পরিচিত হয় ও পরে মানুষের মুখের ভাষায় কলমাকান্দা নামে পরিণত হয়। আরেক জনশ্রুতি থেকে জানা যায়, গারো পাহাড়ে উৎপন্ন প্রচুর কমলা এ স্থানে সমতলবাসী ও পাহাড়ি গারোদের মাঝে ক্রয়-বিক্রয় হতো। এ কারণে এ কান্দা অঞ্চলটি কমলাকান্দা নামে পরিচিতি লাভ করে। কালের পরিক্রমায় কমলাকান্দা অঞ্চলে মুসলমানরা সংখ্যাগরিষ্ঠ হতে থাকলে তারা কমলাকান্দাকে কলমাকান্দা নামে আখ্যায়িত করে। এখন পর্যন্ত অনেকেই কলমাকান্দাকে কমলাকান্দা নামেই ডাকে। তবে অনেকের ধারণা, কলমাকান্দা শব্দের ধ্বনি বিপর্যয়ের ফলে কমলাকান্দা শব্দের উৎপত্তি।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. শিক্ষা
titleC. নামকরণ
titleD. ইতিহাস
উত্তর: titleC
২৪ ফেব্রুয়ারি, ২০১৮ তারিখে খুলনার বটিয়াঘাটা উপজেলার ঝুপঝুপিয়া নদীর পাড় সংলগ্ন ওয়াপদা বাঁধে চলচ্চিত্রটির চিত্রগ্রহণ শুরু হয় পরবর্তীতে ফুলতলা উপজেলার গ্রামাঞ্চল, দৌলতপুর রেল স্টেশন, কুমিল্লা ও ঢাকার বিভিন্ন স্থানে ছবিটির দৃশ্য ধারণ করা হয়। ২০১৮ সালে ছবিটির নব্বই শতাংশ চিত্র ধারণ সম্পন্ন হয়। ২৯ সেপ্টেম্বর, ২০১৯ তারিখে ঢাকার কেন্দ্রীয় কারাগারে দৃশ্য ধারণের মাধ্যমে এই চলচ্চিত্রের চিত্রগ্রহণ সম্পন্ন হয়। ১ জুলাই, ২০১৮ হতে চলচ্চিত্রটির ডাবিং ও অন্যান্য সম্পাদনার কাজ শুরু হয়। মার্চ, ২০২০-এর দ্বিতীয় সপ্তাহে চলচ্চিত্রটির পূর্ণাঙ্গ নির্মাণকাজ শেষ হয়।

সঠিক অনুচ্ছেদ শিরোনাম কোনটি?
titleA. দৃশ্যধারণ ও অন্যান্য সম্পাদনা
titleB. অভিনয় শিল্পী
titleC. নির্মাণ
titleD. অন্যান্য কলাকুশলী
উত্তর: titleA
টেলিভিশন অনুষ্ঠানে বিতর্কিত মন্তব্যের কারণে হার্দিক পাণ্ড্যকে খেলায় সাময়িক নিষেধাজ্ঞা প্রদান করা হলে জানুয়ারি, ২০১৯ সালে তার স্থলাভিষিক্ত হন বিজয় শঙ্কর। এরফলে অস্ট্রেলিয়া সফরে তিনি ওডিআই সিরিজের বাদ-বাকী দুই খেলা ও ২০১৮-১৯ মৌসুমে নিউজিল্যান্ড সফরে সীমিত ওভারের সিরিজ খেলার সুযোগ পান। ১৮ জানুয়ারি, ২০১৯ তারিখে মেলবোর্ন ক্রিকেট গ্রাউন্ডে ওডিআই সিরিজের তৃতীয় খেলায় স্বাগতিক অস্ট্রেলিয়ার বিপক্ষে ওডিআইয়ে অভিষেক ঘটে তার।

৫ মার্চ, ২০১৯ তারিখে নাগপুরের বিদর্ভ ক্রিকেট অ্যাসোসিয়েশন স্টেডিয়ামে সফরকারী অস্ট্রেলিয়ার বিপক্ষে খেলেন। ব্যাট হাতে ৪৬ রান করেন। মার্কাস স্টইনিসকে আউট করে প্রথম ওডিআই উইকেট পান। এরপর খেলার শেষ ওভারে অ্যাডাম জাম্পাকে আউট করে ভারতকে নাটকীয়ভাবে ৮ রানের জয় এনে দেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ক্রিকেট বিশ্বকাপ, ২০১৯
titleC. ইন্ডিয়ান প্রিমিয়ার লীগ
titleD. অস্ট্রেলিয়া গমন, ২০১৭
উত্তর: titleD
১৯৩৩ সালে মে মাসের ২৭ তারিখ সন্ধ্যায় যখন ২৫ বছর বয়সী মেরী ম্যাকইলোরী তার বাবার বাসায় গোসল করছিলেন তখন হঠাৎ চারজন লোক দ্বারা অপহৃত হন। ওই চারজন লোকের মধ্যে ছিলেন দুই ভাই জর্জ এবং ওয়াল্টার ম্যাকজি। লোকগুলো তালা ভেঙে ঘরে ঢোকে এবং মেরীর জামা কাপড় পরা পর্যন্ত অপেক্ষা করে। এরপর তাকে নিয়ে যাওয়া হয় শহর থেকে দূরের এক বাড়িতে এবং তাকে শিকল দিয়ে বন্দি করে রাখা হয়।

মেরীর বাবা ধনী রাজনীতিবিদ হওয়ায় অপহরণকারীরা ৬০,০০০ হাজার ডলার মুক্তিপণ চায় এবং পরে ৩০,০০০ হাজার ডলারেই মেরীকে মুক্তি দেয়। পরবর্তীতে অপহরণকারীদের তিনজন ধরা পড়ে এবং আশ্চর্যের বিষয় এই যে, মেরী তখন অপহরণকারীদের পক্ষ নিয়ে বলে যে তারা বন্দিদশায় তার খুবই খেয়াল রাখতো। এমনকি তাদের মধ্যে একজন তাকে ফুলও দেয়। যখন বিচার শেষে তিনজনকে কঠোর শাস্তি দেয়া হয়, মেরী তখন অপরাধবোধে কুঁকড়িয়ে ওঠে। মেরী প্রকাশ্যে তাদের প্রতি সহানুভূতি জানাতে থাকে এবং আদালতকে অনুরোধ করে তাদের শাস্তি কমিয়ে দিতে। পুরো বিচার এবং কারাবাসের সময়টা মেরী ম্যাকজি ভাইদের পাশে থাকে, তাদের সাথে নিয়মিত দেখা করে, এমনকি তাদের জন্যে উপহার পর্যন্ত নিয়ে যেতো।
বিশ্বকে অবাক করে দিয়ে তার জীবনের বাকি ঘটনাগুলো ঘটতে থাকে। জীবনের এই কঠিন অগ্নিপরীক্ষা মেরীকে মাল্টিপল নার্ভাস ব্রেকডাউনের দিকে নিয়ে যায়। ১৯৩৯ সালে বাবার মৃত্যুর পর তার মানসিক অবস্থা আরো ভঙ্গুর হয়ে ওঠে। ১৯৪০ সালের ২১শে জানুয়ারি মেরী আত্মহত্যার মাধ্যমে পৃথিবীকে বিদায় জানায়। আর যাবার আগে তার সুইসাইড নোটে লিখে যায়- “আমার চারজন অপহরণকারীই সম্ভবত পৃথিবীতে একমাত্র মানুষ যারা আমায় পুরোদস্তুর বোকা ভাবেনি।”
সঠিক অনুচ্ছেদ শিরোনাম কোনটি?
titleA. নাতাশা ক্যাম্পুশ
titleB. এলিজাবেথ স্মার্ট
titleC. ভুক্তি
titleD. মেরী ম্যাকইলোরী
উত্তর: titleD
ঐতিহ্যবাহী উচ্চাঙ্গ সঙ্গীতের শক্তি ও সম্ভাবনা প্রদর্শনের লক্ষ্য নিয়ে মধ্যাহ্নের সঙ্গীতানুষ্ঠান আয়োজিত হয়ে থাকে। এর মাধ্যমে জনসাধারণ কোরিয়ার অতীত ও বর্তমান সংগীত জগৎ সম্পর্কে সহজেই ধারণা পেতে পারেন। লোকসঙ্গীত, সমকালীন সঙ্গীত, অপেরা ও চলচ্চিত্রের সঙ্গীত জাতীয় অর্কেস্ট্রা সংস্থা কর্তৃক আধুনিক আয়োজনে পরিবেশিত হয়। প্রতিটি পরিবেশনার সাথে শৈল্পিক ঘরানার পরিচালক বিয়ংকি হোয়াংয়ের ধারাভাষ্য এ সঙ্গীতায়োজনের গুণগত মানকে আরও সমৃদ্ধ করেছে। 
সঠিক অনুচ্ছেদ শিরোনাম কোনটি?
titleA. তারুণ্যের শিল্প উৎসব
titleB. মধ্যাহ্নের সঙ্গীতানুষ্ঠান
titleC. মৌসুমি উৎসব
titleD. প্রতিষ্ঠা
উত্তর: titleB
পতঙ্গের মস্তক একটি শক্ত, ভীষণ ক্লেরোটিনময়, অখণ্ড মস্তকাবরণ বা এপিক্রেনিয়াম দ্বারা আবৃত থাকে যা শুঙ্গ, সরলাক্ষি বা চোখ, আর মুখোপাঙ্গসহ দেহের অধিকাংশ সংবেদনশীল অঙ্গ ধারণ করে রাখে। সবগুলো বর্গের মধ্যে একমাত্র অর্থোপ্টেরা বর্গের পোকারাই অন্যসব পোকাতে প্রাপ্ত সুচার ও স্ক্লেরাইটের মতো বৈশিষ্ট্যগুলোকে প্রদর্শন করে। হাইপোগনেথাস ও অপিসথোগনেথাস ধরনের মস্তকওয়ালা পতঙ্গগুলোর ক্ষেত্রে ভার্টেক্স বা শীর্ষ সাধারণত পুঞ্জাক্ষির মধ্যিখানে অবস্থান করে। অন্যদিকে প্রোগনেথাস ধরনের মস্তকবিশিষ্ট পতঙ্গের ক্ষেত্রে ভার্টেক্স সাধারণত সরলাক্ষি যেখানে থাকে, সেখানে পাওয়া যায়। এর কারণ হল, মস্তকের প্রধান অক্ষটি শরীরের প্রধান অক্ষের সমান্তরালে আসার জন্য ৯০ ডিগ্রী আবর্তিত। কিছু পতঙ্গে এই অঞ্চলটি পরিবর্তিত হয়ে যায় এবং নানান ধরনের নামে পরিচিত হয়।

ধড় বা বক্ষ হল একটি ট্যাগমা যা তিনটি অংশ নিয়ে গঠিতঃ অগ্রবক্ষ, মধ্যবক্ষ ও পশ্চাৎবক্ষ। মাথার কাছের দিকের খন্ডটি হল অগ্রবক্ষ যার প্রধান বৈশিষ্ট্য হল প্রথম পা জোড়া, এবং প্রটোনাম ধারণ করা। মধ্যিখানের খন্ডটি হল মধ্যবক্ষ যার মধ্যে দ্বিতীয় জোড়া পা এবং সম্মুখস্থ ডানাগুলো পাওয়া যায়। উদরের গা ঘেঁষে ধড়ের তৃতীয় ও সবচাইতে পশ্চাদ্বর্তী খন্ডটই হল পশ্চাৎবক্ষ যেটি তৃতীয় জোড়া পা এবং পশ্চাদ্বর্তী ডানা ধারণ করে রাখে। আন্তঃখন্ড সুচার দিয়ে প্রতিটি খন্ড একে অপরের সাথে লেগে থাকে। প্রতিটি খন্ডের চারটি মৌলিক অঞ্চল রয়েছে। উদরীয় টার্গা থেকে আলাদা করার জন্য বক্ষের পৃষ্ঠদেশকে টার্গাম বা নোটাম বলা হয়। পার্শ্বীয় অঞ্চল দুইটিকে প্লিউরা (একবচনে প্লিউরন) এবং অঙ্কীয় অঞ্চলকে স্টার্নাম বলা হয়। একইভাবে, অগ্রবক্ষের নোটামকে প্রোনোটাম বা অগ্রনোটাম, মধ্যবক্ষের নোটামকে মেসোনোটাম এবং পশ্চাৎবক্ষের নোটামকে মেটানোটাম বলা হয়। একই যুক্তিতে মেসোপ্লিউরা ও মেটাপ্লিউরা, এবং মেসোস্টার্নাম ও মেটাটার্নামও ব্যবহার করা হয়।

উদর হচ্ছে পতঙ্গের সবচাইতে বড় ট্যাগমা যা সাধারণত ১১ থেকে ১২ টি খন্ড নিয়ে গঠিত এবং মস্তক ও ধড়ের চেয়ে তুলনামূলকভাবে কম স্ক্লেরোটিনযুক্ত। উদরের প্রতিটি খন্ডকে স্ক্লেরোটিনময় টার্গাম ও স্টার্নাম দিয়ে চিত্রিত করা হয়। টার্গা একে অপরের থেকে এবং পাশের স্টার্নাম বা প্লিউরা থেকে ঝিল্লীর মাধ্যমে আলাদা করা যায়। স্পাইরাকল অবস্থান করে প্লিউরা অঞ্চলে। কিছু পতঙ্গ পার্শ্বীয় অঞ্চলে স্ক্লেরাইট বহন করে যেগুলোকে লেটেরোটার্গাইট বলে। অঙ্কীয় স্ক্লেরাইটগুলোকে মাঝেমধ্যে লেটেরোস্টার্নাইট বলা হয়। ভ্রুণীয় অথবা এর পরবর্তী দশায় অনেক আদিম পতঙ্গে ১১ টি উদরীয় খন্ড উপস্থিত থাকে। আধুনিক পতঙ্গগুলোতে উদরীয় খন্ডের সংখ্যা হ্রাস পাবার প্রবণতা পরিলক্ষিত হলেও এমব্রায়োজেনেসিসের সময় আদিম সেই ১১ টি খন্ড বজায় থাকে। উদরীয় খন্ডের সংখ্যার মধ্যে ভিন্নতা উল্লেখ করার মতো। এপ্টেরিগোটাকে যদি টেরিগোটার আদিম পরিকল্পনা হিসেবে ধরে নেয়া হয় তাহলে এক্ষেত্রেও ধাঁধাঁয় পরে যেতে হয়ঃ প্রোটুরাতে যেমন ১২ টি খন্ড, কলেম্বোলাতে আছে ৬ টি। অর্থোপ্টেরার গোত্র অ্যাক্রিডিডাতে রয়েছে ১১ টি খন্ড, এবং জোরাপ্টেরার জীবাশ্ম নমুনায় পাওয়া গেছে ১০ খন্ডবিশিষ্ট উদর।

সঠিক অনুচ্ছেদ শিরোনাম কোনটি?
titleA. অগ্রান্ত্র
titleB. সম্পূর্ণ রূপান্তর
titleC. সেগমেন্টেশন
titleD. পাচনতন্ত্র
উত্তর: titleC
"নিলম"

গোবিন্দ নিলাম সাথে ৮০’র দশকের প্রায় সিনেমায় কাজ করেছেন। তারা একসাথে ১০ টি সিনেমায় কাজ করেছেন, যার মধ্যে গোবিন্দের অভিষেক সিনেমা "ইলজাম" ও অন্তর্ভুক্ত। তাদের অভিনীত সিনেমাগুলো হল, "ইলজাম", "লাভ ৭৮৬", "খুদ্গার্জ", "ঘার ম্যায় গলি ম্যায় শ্যাম", "হত্যা", "তাকাত্বার", "দো কয়েদী", "দোস্ত গারিবোন্‌ কা", "ফার্য কি জাং" এবং "বিল্লু বাদশাহ্"।

গোবিন্দ এবং নিলম, তারা উভয়ই নৃত্য খুব পারদর্শী এবং তাই তারা নৃত্যজুটি হিসেবে ভাল অবস্থানে ছিল। এখনো বলা হয় যে, এই জুটিটি বলিউডের সেরা নৃত্যশিল্পী জুটি।

"কারিশমা কাপুর"

৯০’র দশকে, গোবিন্দ প্রায় কারিশমা কাপুরের সাথে বহু সিনেমায় অভিনয় করেছেন। তারা একসাথে ১০ টি সিনেমায় অভিনয় করেছেন। এগুলো হল,"মুকাবেলা", "প্রেম শক্তি, "রাজা বাবু", "দুলারা", "খুদ্দার", "কুলি নাম্বার ওয়ান", "সাজান চালে শ্বশুরাল", "হিরো নাম্বার ওয়ান", "হাসিনা মান জায়েগী" এবং "শিকারী"।

"রাভীনা টেন্ডন"

গোবিন্দ রাভীনা টেন্ডনের সাথেও অনেক সিনেমায় অভিনয় করেছেন। তারা একসাথে ৯ টি সিনেমায় কাজ করেছেন। এগুলো হল, "আন্টি নাম্বার ওয়ান", "দুলহে রাজা", "বাড়ে মিয়া ছোটে মিয়া", "পারদেশি বাবু", "রাজাজী", "আনাড়ি নাম্বার ওয়ান", "আখিয়োন্‌ সে গুলি মারে", "ওয়াহ! তেয়া কেয়া কেহ্‌না", এবং "স্যান্ডউইচ"।

"জুহি চাওলা"
গোবিন্দ জুহি চাওলার সাথেও অনেক সিনেমায় কাজ করেছেন। তারা একসাথে ৮ টি সিনেমায় অভিনয় করেছেন। এগুলো হল, "স্বর্গ", "ভাবী", "কার্জ চুকানা হ্যায়", "রাধা কা সঙ্গম", "ভাগ্যবান", "দিওয়ানা মাস্তানা", "আমদানী আঠানী খরচা রুপিয়া", এবং "সালাম-ই-ইস্ক: এ ট্রিবিউট টু লাভ"। এবং তার একটি কেমিও উপস্থিতি "আন্দাজ আপনা আপনা" সিনেমায়।

"রাণী মুখার্জী"

গোবিন্দ রানী মুখার্জীর সাথে ৫ সিনেমায় কাজ করেছেন, যার মধ্যে দুইটি ভবিষ্যতে মুক্তিপ্রাপ্ত সিনেমা। পূর্বে তারা একসাথ "হাদ কার দি আপনে", "পেয়ার দিওয়ানা হোতা হ্যায়" এবং "চালো ইস্‌কে লাড়ায়" সিনেমায় একসাথে কাজ করেছেন। তাদের পরবর্তী সিনেমা যশ রাজ ফিল্মের "কিল দিল এবং মীরা নায়ারে "দ্য বাঙালী ডিকেক্টিভ"

"লারা দত্ত"

গোবিন্দ লারা দত্তের সাথে ৪ টি সিনেমায় কাজ করেছেন, এগুলো হও, "ভাগাম ভাগ", "পার্টনার", "ডু নট ডিস্টার্ব" এবং পূর্ব নির্মিত কিন্ত এখনো মুক্তি না পাওয়া "বান্দে ইয়ে বিন্দাস হ্যায়" সিনেমা।

সঠিক অনুচ্ছেদ শিরোনাম কোনটি?
titleA. ২০০০-০৫: অসফলতা এবং চলচ্চিত্র থেকে অব্যাহতি
titleB. ১৯৮৬–৯০: অভিষেক এবং জনপ্রিয়তা লাভ
titleC. অভিনেত্রী
titleD. ১৯৯০-১৯৯৯: সমালোচিত এবং বাণিজ্যিক সাফল্য
উত্তর: titleC
প্রথমত তিনি কুফা শহরেই ইলমে কালাম শিক্ষা করেন। ২০ বছর বয়সে তিনি ইলমে দ্বীন শিক্ষার প্রতি মনোনিবেশ করেন। ইলমে আদব ও ইলমে কালাম শেখার পর তিনি ইলমে ফিকহ অর্জনের জন্য সমকালীন ফকিহ ইমাম হাম্মাদ (রহ.)-এর শিক্ষাগারে অংশগ্রহণ করেন। ইমাম হাম্মাদ (রহ.) ছিলেন তার বিশেষ ওস্তাদ। তিনি ছাড়াও তার গুরুজনের সংখ্যা ছিল প্রায় চার হাজার।

সঠিক অনুচ্ছেদ শিরোনাম কোনটি?
titleA. ইমাম আবু হানিফা-র মর্যাদা সম্পর্কে মনীষীদের অভিমত
titleB. শিক্ষা
titleC. জীবনী
titleD. হাদিসশাস্ত্রের শিক্ষা গ্রহণ
উত্তর: titleB
রাঙ্গামাটি সদর উপজেলার উত্তর-পশ্চিমাংশে কুতুকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে সাপছড়ি ইউনিয়ন, পূর্বে কাপ্তাই হ্রদ ও বন্দুকভাঙ্গা ইউনিয়ন, উত্তরে নানিয়ারচর উপজেলার ঘিলাছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. অবস্থান ও সীমানা
titleC. হাট-বাজার
titleD. শিক্ষা ব্যবস্থা
উত্তর: titleB
সাহিত্যের রূপকাশ্রয় কোনো ব্যতিক্রমী ঘটনা নয়। তবে কখনো কখনো উপন্যাসিক তার রচনায় উপস্থাপিত কাহিনি কাঠামোর অন্তরালে কোনো বিশেষ ব্যতিক্রমধর্মী রূপকাশ্রয়ী বক্তব্যের সাহায্যে উপন্যাসের শিল্পরূপ প্রদান করেন। এ ধরনের উপন্যাসকে রূপক উপন্যাস বলা হয়। প্রখ্যাত ইংরেজ লেখক জর্জ অরওয়েলের রুপক উপন্যাস ‘অ্যানিমেল ফার্ম’ যেখানে পাত্রপাত্রী মানুষ নয় জন্তু-জানোয়ার। রূপক উপন্যাস সৃষ্টিতে শওকত ওসমান গুরুত্বপূর্ণ ভূমিকা পালন করেছেন। তার ‘ক্রীতদাসের হাসি’, ‘সমাগম’ ‘রাজা উপাখ্যান’, ‘পতঙ্গ পিঞ্জর’ রূপক উপন্যাসের সার্থক দৃষ্টান্ত

সঠিক অনুচ্ছেদ শিরোনাম কোনটি?
titleA. প্লট বা আখ্যান
titleB. রাজনৈতিক উপন্যাস
titleC. রূপক উপন্যাস
titleD. শৈলী বা স্টাইল
উত্তর: titleC
পাতি সবুজতাউরা রক্তলাল চোখ ও প্রবাল-লাল পায়ের মাঝারি আকারের সবুজ বর্ণের পাখি। এর দৈর্ঘ্য কমবেশি ৩৮ সেন্টিমিটার, ডানা ১৫ সেন্টিমিটার, ঠোঁট ৩.৮ সেন্টিমিটার, পা ৪.৫ সেন্টিমিটার ও লেজ ২০ সেন্টিমিটার। ওজন ১৩০ গ্রাম। প্রাপ্তবয়স্ক পাখির ডানার বর্ণ তামাটে-মেরুন। পিঠের বর্ণ পাতা-সবুজ। দেহতল হালকা সবুজ। পরিমিত আকারের একটি সবুজ ঝুঁটি মাথার পেছন পর্যন্ত চলে গিয়েছে। ঠোঁট থেকে চোখ হয়ে একটি কালো ডোরা মাথার পেছন পর্যন্ত চলে গিয়েছে। ডোরাটি মাথার ঝুঁটিকে স্পষ্ট করে তুলেছে। ডানার প্রান্ত ও মধ্যপালক স্পষ্ট তামাটে। লেজ লম্বা ও সবুজ। ডানার গোড়ার পালক ও লেজের পালকের আগা সাদাটে। চোখ রক্তলাল, চোখের বেড় মেটে-লাল। ঠোঁট বলিষ্ঠ; ঠোঁট, পা, পায়ের পাতা ও নখর প্রবাল-লাল। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখির ঝুঁটি অপেক্ষাকৃত খাটো। ঝুঁটি ও মাথা কালচে-বাদামি। ঠোঁট ও পা অনুজ্জ্বল। দেহতল তুলনামূলক ফিকে ও লেজতল সাদা।

সঠিক অনুচ্ছেদ শিরোনাম কোনটি?
titleA. বিবরণ
titleB. বিস্তৃতি
titleC. উপপ্রজাতি
titleD. আচরণ
উত্তর: titleA
২০০৬ সালের রাজ্য বিধানসভা নির্বাচনে, 
তৃণমূল কংগ্রেসের আরাবুল ইসলাম ভাঙড় বিধানসভা কেন্দ্র থেকে জয়ী হন, সিপিআই (এম) মোশারফ হোসেন লস্করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বাদল জামদার ২০০১ সালে তৃণমূল কংগ্রেসের আব্দুস সাত্তার মোল্লাকে পরাজিত করেন, ১৯৯৬ সালে কংগ্রেসের আজীবর রহমানকে এবং ১৯৯১ সালে কংগ্রেসের নুজুজ্জামান মোল্লাকে পরাজিত করেন। সিপিআই (এম) এর আব্দুর রেজ্জাক মোল্লা ১৯৮৭ সালে কংগ্রেসের শেখ শাহীদর রহমানকে পরাজিত করেন। সিপিআই (এম) এর দাউদ খান ১৯৮২ সালে কংগ্রেসের সেরিফুল আসলাম ইশাককে পরাজিত এবং ১৯৭৭ সালে জনতা পার্টির আমির আলী মোল্লাকে পরাজিত করেন।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৫১-১৯৭২
titleC. ১৯৭৭-২০০৬
titleD. এলাকা
উত্তর: titleC
যৌন উত্তেজনা আসা মানুষের স্বাভাবিক প্রবণতা সমূহের একটি। তবে যৌনক্রিয়া ধর্মীয় ও সামাজিক অনুশাসন এবং আইন দ্বারা নিয়ন্ত্রিত। একজন পুরুষ একজন নারীর প্রতি যৌন আকর্ষণ বোধ করে এবং যৌনতায় লিপ্ত হতে আগ্রহী হয়। একই ভাবে একজন নারী একজন পুরুষের প্রতি যৌন আকর্ষণ বোধ করে এবং যৌনতায় লিপ্ত হতে ইচ্ছুক হয়। নারী-পুরুষের পারস্পরিক আসক্তি যৌনসঙ্গমে চূড়ান্ত পরিণতি লাভ করে এবং যৌনসুখের সৃষ্টি হয়। যৌনসুখ লাভের আকাঙ্ক্ষা নারী ও পুরুষের স্বাভাবিক জৈবিক চাহিদা। যৌনসুখ লাভের এ প্রক্রিয়ার পরিণতিতে নারীর গর্ভধারণ করতে এবং সন্তান দিতে সক্ষম হয়। সন্তানের জন্ম দিতে বা বংশ বিস্তারে (অর্থাৎ প্রজননে) আগ্রহী নারী ও পুরুষ সাধারণতঃ বৈবাহিক বন্ধনে আবদ্ধ হয় কেননা বিবাহ যৌনসঙ্গমের ধর্মীয়, সামাজিক ও আইনি অনুমোদন প্রদান করে।

যদিও বর্তমান যুগের সব যুগল যৌনসম্পর্কে লিপ্ত হওয়ার জন্য বিয়ে করেনা। মার্কিন নারী যৌনবিদ লরা ফ্রেবার্গ তার ২০০৯ সালের বই "ডিসকভারিং বায়োলজিক্যাল সাইকোলজি" এ বলেন, 

সঠিক অনুচ্ছেদ শিরোনাম কোনটি?
titleA. যৌনসঙ্গমের বিভিন্ন পর্যায়
titleB. ব্যাপকতা
titleC. উপকারিতা
titleD. উদ্দেশ্য
উত্তর: titleD
দিল্লির সুলতানি আমলে , ভারতীয় সভ্যতার সাথে ইসলামী সভ্যতার মিশ্রণ ঘটেছিল এবং আফ্রো-ইউরেশিয়ার বৃহৎ অংশে বিস্তৃত একটি বিশ্বব্যবস্থা এবং বিস্তৃত আন্তর্জাতিক নেটওয়ার্কগুলির সাথে ভারতীয় উপমহাদেশের যোগাযোগ আরও সংহতকরণ ছিল, যার একটি উল্লেখযোগ্য প্রভাব ছিল ভারতীয় সংস্কৃতি এবং সমাজের উপর।

অর্থনীতিবিদ অ্যাঙ্গাস ম্যাডিসন অনুমান করেছেন যে, মধ্যযুগীয় দিল্লি সুলতানি যুগে ১০০০ সাল থেকে ১৫০০ এর মধ্যে ভারতের জিডিপি, প্রায় ৮০% বেড়ে $ ৬০.৫ বিলিয়ন হয়েছিল,যার মধ্যে উল্লেখযোগ্য অংশ ছিল সুলতানদের।

দিল্লি সুলতানি আমলে ভারতীয় উপমহাদেশে যান্ত্রিক প্রযুক্তির ব্যাপক ব্যবহার পাওয়া যায়। ইতোমধ্যে ভারতে অত্যাধুনিক কৃষি, খাদ্যশস্য, বস্ত্র, ওষুধ, খনিজ ও ধাতব ছিল, তবে যান্ত্রিক প্রযুক্তির দিক থেকে এটি ইসলামী বিশ্ব বা চীনের মতো উন্ন্ত ছিল না। ত্রয়োদশ শতাব্দীর আগে, ভারতের জল উত্থাপন চাকা বা গিয়ার, পুলি, ক্যাম বা ক্র্যাঙ্ক সহ অন্যান্য মেশিনগুলির কোনও প্রমাণ পাওয়া যায় নি। এই যান্ত্রিক প্রযুক্তিগুলি ত্রয়োদশ শতাব্দী থেকে ইসলামী বিশ্ব থেকে ভারতে প্রবর্তিত হয়। দিল্লি সালতানাত ইসলামিক বিশ্ব থেকে ভারতীয় উপমহাদেশে কাগজ তৈরির ব্যবস্থার প্রসারের জন্য অবদান রাখে। দিল্লি সালতানাতে পূর্বে ভারতীয় উপমহাদেশ কাগজ তৈরি ক্ষেত্রেই বেশিরভাগি উত্তর-পশ্চিম অঞ্চলে (সিন্ধু ও পাঞ্জাব ) উপর নির্ভ্র ছিল যেগুলি হয় মুসলিম শাসনের অধীনে ছিল অথবা মুসলিম ব্যবসায়ী (গুজরাট) মাধ্যমে আসতো। ত্রয়োদশ শতাব্দীতে দিল্লি সালতানাত প্রতিষ্ঠার পরে কাগজ উত্পাদন উত্তর ভারতে ব্যাপক আকার ধারণ করে এবং ১৫ তম এবং ১৬ শতকের মধ্যে দক্ষিণ ভারতে ছড়িয়ে পড়ে। দিল্লি সুলতানি আমলে চরকাও উপমহাদেশে ছড়িয়ে পড়েছিল। ভারতে সুতির বুননের প্রাথমিক সূত্রগুলি অস্পষ্ট এবং স্পষ্টভাবে একটি চাকা সনাক্ত করতে পারা যায় না, তবে সম্ভবত হস্ত বুনন ছিল। ভারতের প্রথম চরকা দিকের বিষয়টি দ্ব্যর্থহীনভাবে ১৩৫০ খ্রিস্টাব্দের উল্লেখ করা হয়েছে যা সম্ভবত ইরান থেকে ভারতে প্রবর্তিত হয়েছিল।

১৩-১৪ শতকের গোড়ার দিকে দিল্লি সুলতানদের যুগে ভারতীয় উপমহাদেশে ওয়ার্ম গিয়ার রোলার সুতার জিন আবিষ্কৃত হয় এবং এখনও ভারতে ব্যবহৃত হয়। আর একটি উদ্ভাবন হলো, কটন জিনে বাঁকা হাতলের ব্যবহার, ভারতীয় উপমহাদেশে প্রথম দেখা যায় দিল্লি সালতানাতের শের দিকে বা মুঘল সাম্রাজ্যের গোড়ার দিকে।

সঠিক অনুচ্ছেদ শিরোনাম কোনটি?
titleA. গিয়াসউদ্দিন বলবন (১২৬৬–১২৮৭)
titleB. লোদি রাজবংশ
titleC. অর্থব্যবস্থা
titleD. সালতানাতের পতন
উত্তর: titleC